सूर्य: प्रचारप्रसारमा हिँडेकाबेला चिया, खाजा, खानामा धेरै खर्च हुन्छ। उम्मेदवार स्वयंले पकेटबाट हाल्ने गरेका छन्। यो एक महिनामा मेरै पकेटबाट १५ हजार खर्च भइसकेको छ। केही नेताले दया गरे भने दुईचार पैसा दिन्छन्। पार्टीप्रति आस्थावानले केही चन्दा दिन्छन्। हामीले प्रकाशन गरेका केही बुलेटिन बिक्रीबाट धेरथोर पैसा जुटेको छ। चुनावमा लाग्ने एकलाख हाराहारीको खर्च यस्तै स्रोतबाट जम्मा गछौँ। तर, हामी अरू संगठन जस्तो रकममा भन्दा वैचारिक माध्यमले प्रचारप्रसारमा लाग्छौँ।
